གྷམ་རུ་ལ་འཁྲུས་ཁང་ཐབ་ཚང་ནང་དུ་ཡོད་པའི་ཁང་མིག་གཅིག་ཅན་ཞིག་གི་ནང་བསྡད་ཡོད་པའི་བོད་པ་ཨ་ཅག་ཅིག་གིས།ང་ཁང་པ་འདིའི་ནང་བསྡད་དེ་ལོ་གསུམ་ལྷག་འགྲོ་ཡི་འདུགདང་ཐོག་ཁང་གླ་༣༠༠༠རེད་དེ་ཉིན་རེ་བཞིན་ཁང་པ་སྟོང་པ་ཡོད་པས་ཟེར་ནས་སྐད་ཆ་འདྲི་མཁན་མཚམས་མ་ཆད་པར་ཡོང་བ་དང་།མེག་གྷན་དང་ནོར་གླིང་སོགས་ནས་ཀྱང་འདིར་སྤོ་མཁན་མང་པོ་ཡོད་སྟབས།ང་ཚོའི་ཁང་བདག་གིས་ལོ་གཉིས་ཀྱི་ནང་ཁང་གླ་ཐེངས་གཉིས་ལ་སྤར་ཏེ།ད་ལྟ་ངས་ཟླ་རེར་༥༠༠༠རེ་སྤྲོད་ཀྱི་ཡོད།དེའི་སྒང་ལ་གློག་རིན་ཡང་སྤྲོད་དགོས་པ་རེད།ཁང་བདག་གིས་ཁང་གླ་སྤར་གྱི་ཡིན་ལབ་དུས་ང་ཚོས་དཀའ་ངལ་མང་པོ་བཤད་ཀྱི་ཡོད་དེ་ལག་ཁེལ་གྱི་མི་འདུགཁང་གླ་འདི་འདྲ་ཞིག་སྤྲོད་མི་ཐུབ་ན་དེ་རིང་ནས་ཁང་པ་གོང་ཁེ་བོ་ཞིག་འཚོལ་དུ་རྒྱུག་ཟེར་ནས་ལམ་སང་འཕུད་ཐབས་བྱེད་ཀྱི་འདུགསྤྱིར་བཏང་དེང་སང་གྷམ་རུ་ལ་ཁང་པ་གསར་པ་མང་པོ་རྒྱག་གི་འདུག་པས་ཁང་པ་མ་རག་པའི་དཀའ་ངལ་བྱུང་མི་དགོས་པ་འདྲ་བོ་ཡོད་ཀྱང་།ཁང་པ་མ་རག་པའི་དཀའ་ངལ་ཡོད་པ་མ་ཟད།གསར་དུ་བརྒྱབས་པའི་ཁང་པ་ཚང་མ་ཧ་ཅང་གོང་ཆེན་པོ་རེད་འདུགཅེས་ཟེར།གསར་འགོད་པས་ཁང་བདག་དང་ཁང་གླ་སྤྲད་ནས་སྡོད་མཁན་ཁྱིམ་ཚང་ཁག་ཅིག་ལ་ཁ་བརྡ་བྱས་ནས་རྒྱུས་ལོན་བྱུང་བ་ལྟར་ན།རྒྱ་གར་གྲོང་གསེབ་ཀྱི་ཁྱིམ་ཚང་མང་པོས་དངུལ་ཁང་ནས་དངུལ་སྐྱེད་གཡར་ཞུས་ཏེ་ཁང་པ་རྒྱག་གི་ཡོད་པ་དང་།བུ་ལོན་གང་མགྱོགས་ཀྱིས་སྤྲོད་ཐབས་སུ་ཁང་པ་གླ་མཁན་རེ་རེ་བསླེབས་དུས་ཁང་གླའང་ཐེངས་རེར་སྤར་གྱི་འདུགསྤྱིར་བཏང་བོད་པ་ཚོས་རྒྱ་གར་ཁང་བདག་ལ་ང་ཚོ་བོད་པ་སྐྱབས་བཅོལ་བ་ཡིན།ཟླ་རེའི་གླ་ཕོགས་ཙམ་མ་གཏོགས་ཡོང་སྒོ་གཞན་མེད་པ་དང་།ལོ་ནས་ལོ་མཐུད་དེ་འདུག་རྒྱུ་ཡིན་པ་སོགས་བཤད་ན།རྒྱ་གར་ཁང་བདག་མང་པོ་ཞིག་གིས་བསམ་ཤེས་བྱེད་ཀྱི་འདུགཡིན་ནའང་།གནས་སྐབས་སྡོད་མཁན་ཕྱི་རྒྱལ་བ་ཚོར་ཁང་གླ་ཆེན་པོ་བླངས་བ་དང་བསྟུན་བོད་པ་ལའང་ཁང་གླ་མགྱོགས་པོར་འཕར་འགྲོ་ཡི་ཡོད་པ་དེ་དཀའ་ངལ་ཆེན་པོ་ཞིག་ཆགས་འདུག